AlexejDobrolubov/national_council_slovak_2010 huggingface dataset:
23. schôdza NR SR - 5.deň - B. popoludní
Dátum: 2021-02-03
Poslanec: Suja, Miroslav (-)
Druh vystúpenia: Vystúpenie s faktickou poznámkou

14. Ďakujem za slovo, pán predsedajúci. Pán poslanec Janko Herák, na začiatku svojho vystúpenia si povedal, idem vystupovať odborne a vecne. Takže prvých päť minút odborne a vecne. Značná časť Slovákov je proti tomuto zákona. No toto je aké klamstvo? To si už videl na podpore Miňa Mazureka a ľudí, ktorí sa k tomuto vyjadrovali, že je to klamstvo. Čiže klameš. Odborne a vecne. Začal si spomínať pomery v strane, či sme, alebo nie sme členmi, a že strana stráca na stabilite. Tak to je odborne a vecne k tomuto predkladanému zákonu. Nejdem sa ani vyjadrovať už k tým tvojim klamstvám o dlaždičkách, lebo buď klameš ty, alebo klame tvoj koaličný kolega a poslanec Benčík. Jeden z vás dvoch je klamár, lebo jeden hovorí, že hádže kocky, druhý, že nehádže. Budem rád, keď spolu vyjdeme vonku pred Národnú radu a ty to povieš do všetkých televízií, že áno, Milan Mazurek hádzal kocky. Ale to nepovieš, lebo by si prišiel o mandát. Odborne a vecne si ďalej pokračoval v tých piatich minútach vracaním sa do minulosti. Vracal si sa do minulosti a kádroval si. To je odborne a vecne k tomuto zákonu? Ministerku Milanovú, ako spomenul môj predrečník, budem ti citovať jej slová: „Keď ráno zistí, že nemá čo jesť, jednoducho sa zoberie a ide si jedlo zaobstarať. A je mu jedno, ako to urobí. Keď potrebuje svetlo a práve ho nemá, nič mu nebráni, zabezpečiť si ho od suseda. Keď má chuť na ženu, dokáže skočiť aj na sestru, len aby uspokojil svoje potreby.“ To som citoval ministerku Milanovú, ako sa vyjadrila o Cigáňoch, nie Rómoch. O Cigáňoch. Nepočul by som ťa raz, Janko Herák, že by si tu vystúpil a kritizoval ju za jej názor. Ani raz si tu nevystúpil. Ja nerozumiem potom tomu. A toto bolo tvojich päť minút alebo štyri minú... (Prerušenie vystúpenia časomerom.)
23. schôdza NR SR - 5.deň - A. dopoludnia
Dátum: 2021-02-03
Poslanec: Suja, Miroslav (-)
Druh vystúpenia: Vystúpenie s faktickou poznámkou

66. Jaro, ďakujem ti za tvoje odborné vystúpenie aj za podporu výrobcov. Sám si povedal, že ti vadia viaceré body v tomto zákone. Aj nám. Ja si myslím, že bolo by namieste stiahnuť tento zákon alebo návrh zákona, prepracovať ho, zahrnúť aj tvoje pripomienky, aj ďalšie, ktoré si povedal, ktoré z toho vyplývajú, a takto pomôcť domácim producentom. Ak by sme to neurobili, tak dosiahneme presný opak. A vidíte, vážení kolegovia, že aj koaliční poslanci, ktorí majú zdravý sedliacky rozum a chcú podporovať domácu produkciu, majú taký istý návrh, ako majú poslanci v opozícii, tak si myslím, že keď je takáto vzácna zhoda, že by sme mali podporiť návrh môjho niektorého predrečníka, sa mi zdá, že aj Riša Takáča, vtedy to hovoril, aby sme tento zákon stiahli a dopracovali to, a nič tým nepokazíme, ale ak ho prijmeme, tak môžme veľa pokaziť.
23. schôdza NR SR - 5.deň - A. dopoludnia
Dátum: 2021-02-03
Poslanec: Suja, Miroslav (-)
Druh vystúpenia: Vystúpenie s faktickou poznámkou

58. Ďakujem za slovo, pán predsedajúci. Edo, ďakujem za tvoju podporu a chcel by som ešte dodať, vážení kolegovia z koalície alebo pani poslankyňa, hovorili ste, že vyvážať potraviny pod cenu je trestuhodné. Áno, súhlasím s vami, to je veľká pravda. Ale aj vykupovať ich pod cenu je trestuhodné a presne tento zákon umožňuje vykupovať pod cenu. To znamená trestuhodné.
23. schôdza NR SR - 5.deň - A. dopoludnia
Dátum: 2021-02-03
Poslanec: Suja, Miroslav (-)
Druh vystúpenia: Vystúpenie v rozprave

54. Ďakujem za slovo, pán predsedajúci. Vážení kolegovia, poslanci, poslankyne, pán minister, Európska únia nám prikáže a my zmeníme zákon, ako nám prikáže. Ja si myslím, že toto nie je správne, lebo ak toto spravíme, tak zničíme konkurenciu všetkým našim prvovýrobcom. Tak vlastne zníšime, zníšime konkurenciu všetkým zahraničným dodávateľom potravín do obchodných reťazcov, lebo prvovýrobcovia, keď budú musieť predávať pod nákupné alebo pod výrobné náklady, tak automaticky sa dostanú do krachu. To sa nedá, lebo nemajú to z čoho dotovať, aby prežili alebo dlhodobo dokázali znášať takéto následky, takže týmto prijatím tohto zákona vlastne my zlikvidujeme konkurenciu zahraničným dodávateľom potravín na Slovensko, a to, čo kritizujeme, ten počet kamiónov, ktorý chodí na Slovensko, ešte stúpne. Vy sami ste mali v programovom vyhlásení vlády záväzok, že zvýšime čo najväčšiu potravinovú sebestačnosť Slovenska. To je vaše vyhlásenie, programové vyhlásenie vlády. Ale týmto zákonom dosiahneme presný opak, znížime ho. Tak ak máme trošku sedliackeho rozumu, tak nemôžme tento zákon prijať, lebo pôjdeme sami proti sebe, pôjdete vy sami proti vášmu programovému vyhláseniu vlády. Alebo to bude len to, čo som ja hovoril na začiatku, že programové vyhlásenie vlády je len zdrap papiera, ktorý je dobrý tak... nechcem sa tu vulgárne vyjadrovať. Sami veľmi dobre vieme, ako nadnárodné obchodné reťazce vydierali dodávateľov a týchto prvovýrobcov, sami s tým máte skúsenosť, a proste nemali šancu sa brániť. Stláčanie výkupných cien. Platením za to, že boli dobre umiestnené v regáloch alebo v nejakej dobrej časti supermarketu. My by sme sa mali venovať takému zákonu, ktorým by sme prijali opatrenia, aby sme tomuto zabránili, aby nedochádzalo k vydieraniu týchto dodávateľov, aby nemuseli platiť za to, že kde budú umiestnení, aby bol fér pre všetkých. Prísť s nejakým takýmto návrhom, a nie s návrhom, kde im vrazíme nôž do chrbta. Tieto praktiky môžem smelo nazvať mafiánske, tie nám nevadia. Ale vadí nám v tomto zákone, keď ho takto prijmeme, že dodávatelia nemôžu predávať pod cenu, a teraz to umožníme, takže podporujeme mafiánske praktiky obchodných reťazcov, a tým pádom vlastne aj tí, čo to podporia, stávame sa mafiánmi, lebo pomáhame vydierať našich vlastných ľudí, dodávateľov, a to sú väčšinou z vidieka. A takisto v programovom vyhlásení bolo, že chceme podporu vidieka, ale týmto nedosiahneme. Dosiahneme presný opak, vyľudnenie vidieka a ľudia budú utekať do fabrík alebo do montážnych hál, z ktorých my nemáme žiadny prínos, preto ak máme troška zdravého sedliackeho návrhu alebo rozumu, nie návrhu, pardon, tak nemôžme, vážení kolegovia, tento zákon podporiť v takejto forme, ako nám ho predniesli. Poprosím aj pána ministra, že by stiahol tento kontroverzný bod a nebolo to tom zákone. Ďakujem za slovo.
23. schôdza NR SR - 5.deň - A. dopoludnia
Dátum: 2021-02-03
Poslanec: Suja, Miroslav (-)
Druh vystúpenia: Vystúpenie s faktickou poznámkou

46. Ďakujem za slovo, pán predsedajúci. Pani poslankyňa Halgašová, z vášho vystúpenia mi nebolo vôbec jasné, či ten zákon kritizujete, alebo ho chcete podporiť. Bolo to aj, aj. Na začiatku, ako povedal pán predseda komisie, že ste vystupovali a zastávali jeden názor, potom ste zastávali druhý. Bol by som rád, keby ste sa vyjadrili. A viete, pani poslankyňa Halgašová, je smiešne od vás počúvať výzvu na ministra pôdohospodárstva, aby podporoval prvovýrobcov potravín, keď o vás je známe, že vy ste jedna z najväčších lobistiek obchodných reťazcov. A to ani neklamem. Vy ste boli za zákon, ktorý týmto obchodným reťazcom pomáhal, ako Coca-Cola, PEPSI-COLA a podobne, kde sa o rok oddialilo zálohovanie PET fliaš, a pritom ste vy všade sama prezentujete ako ekologička, takže tu sa pri tomto zákone potvrdilo, že vy vlastne hájujete zákony alebo záujmy obchodných reťazcov. Tak buď jedno, alebo druhé, pani poslankyňa. Ale vyzývať ministra pôdohospodárstva - z vašich úst vyznelo naozaj smiešne.
23. schôdza NR SR - 5.deň - A. dopoludnia
Dátum: 2021-02-03
Poslanec: Suja, Miroslav (-)
Druh vystúpenia: Vystúpenie s faktickou poznámkou

26. Ďakujem za slovo, pán podpredseda. Rišo, súhlasím s tvojím vystúpením, neni k tomu čo dodať, zhodnotil si to veľmi správne. Ale neverím, že tvoj návrh alebo výzva na stiahnutie tohto bodu z programu bude nejaká úspešná, a pochybujem, že vládni poslanci toto schvália, aj keď zdravý sedliacky rozum hovorí, že by sme mali podporiť Richardov návrh. Vážení kolegovia, preto vás vyzývam, skúsme sa teraz nejako politicky odosobniť a podporme tento jeho návrh a stiahnime tento bod programu, lebo zničíme naozaj svojich prvo... prvých dodávateľov, ktoré, prvotných výrobcov potravín. Blanár, Juraj, podpredseda NR SR 27. Posledná s faktickou poznámkou, pani poslankyňa Halgašová, nech sa páči.
23. schôdza NR SR - 4.deň - A. dopoludnia
Dátum: 2021-01-29
Poslanec: Suja, Miroslav (-)
Druh vystúpenia: Vystúpenie s faktickou poznámkou

228. Ďakujem za slovo. Pán poslanec Benčík, vy tu hovoríte a tešíte sa z toho, že Milan Mazurek bol odsúdený za názor a schvaľujete to. Za svoj názor. A vravíte, že to je spravodlivé. Tak keď podľa vášho merítka je to spravodlivé, prečo nebola za ešte horší názor odsúdená ministerka spravodlivosti Milanová?! (Reakcia z pléna.) Alebo kultúry, pardon. Ja sa, nevidím, že by ste sa dištancovali od vládnej koalície, kde ona je ministerkou. To nevidím na vašej strane. Je to z vašej strany farizejstvo. Milan sa postavil k tomu ako chlap, ospravedlnil sa. Ale vy hovoríte, že spravodlivo. Tak prečo potom nebola ona?! Ja nevidím rozdiel medzi tými vyjadreniami, keď niekto povie, že keď má chuť na sex, tak skočí na svojho súrodenca, dieťa alebo podobne, tak toto je ďaleko za čiarou, to, čo ona povedala. To je ďaleko za čiarou. Prečo za to nebola odsúdená?! Takže odsúdený za názor Mazurek, to je perfektné, ale Milanová za ešte horší, to je v poriadku. Takáto ste pokrytecká vládna koalícia! Viete čo, ako ľudia na to zareagovali, na to odsúdenie Mazurekove? Že mu dali skoro 70-tisíc hlasov. To je desaťkrát hlasov viac, ako ste mali vy. Desaťkrát! Viete, čo to je? To znamená, že ľudia dávajú za pravdu jemu a nie človeku, ktorý sa živí udavačstvom, tým, že ničí životy iných! Absurdita, pán Benčík, je, keď vaši kolegovia tu hovoria, že Milan Mazurek hádže skaly, a vy sám ste potvrdil, že to nie je pravda! Vy sám ste potvrdil, že to nie je pravda, ale tri minúty pred vami vaši kolegovia hovoria, to je absurdita, že Milan Mazurek hádzal skaly. Pusťte si zo záznamu, pán poslanec Pollák, pusť si zo záznamu a budeš vidieť, čo si povedal. Alebo Herák. Doslovne si povedal: Človek, ktorý hádzal skaly alebo kocky dlažobné. Ako... (Prerušenie vystúpenia časomerom. Výkriky z pléna.)
23. schôdza NR SR - 4.deň - A. dopoludnia
Dátum: 2021-01-29
Poslanec: Suja, Miroslav (-)
Druh vystúpenia: Vystúpenie s faktickou poznámkou

198. Ďakujem za slovo, pán predsedajúci. Milan, som rád, že si zdôraznil pár vecí. A to, vyhrážať sa niekomu, to je neprijateľné a myslím si, že aj protizákonné. Vyzývať na násilie, to takisto je neprijateľné a myslím si, že aj protizákonné, aj keď polícia, aj my často tolerujeme to určitej skupine obyvateľstva, ktorú tu tak radi zastávame, a zdôvodňujeme to tým, že to je ich bežný prejav alebo spôsob prejavu. Ja si myslím, že nemalo by sa tolerovať ani tu a snažiť sa ich trošku prevychovať, lebo nie je možné, aby niekto zaťal do policajného skla auta sekeru a povedať, že to je ich bežný prejav. Čiže nie je možné, aby vyzývali, že poďme ho zabiť, a potom vyšetrovateľ nerieši a povie, že to je ich bežný prejav. Toto je neprijateľné pre všetkých. Ale ja si takisto myslím, že je neprijateľné a protizákonné, ak tu niekto z nás napadne Blahu – ako Pročko vzadu – fyzicky za jeho názor. Aj to je neprijateľné. Ale ostatné veci v tom zákone by nemal mať nikto s nimi problém, páni poslanci. Milan veľmi správne povedal, že nám dávate za príklad USA ako kolísku demokracie. Však ak toto vy vyznávate, tieto hodnoty, tak potom nemôžte mať problém podporiť tento zákon.
23. schôdza NR SR - 4.deň - A. dopoludnia
Dátum: 2021-01-29
Poslanec: Suja, Miroslav (-)
Druh vystúpenia: Vystúpenie s faktickou poznámkou

185. Maťo, ďakujem, že si to odborne vysvetlil, že si spomenul aj toho ministra financií. Ale ako vidíš, bolo to úplne, úplne zbytočné. Niekto, keď nechce, bude si mleť stále to isté svoje. A vyhovárať sa, vyhovárať sa, Maťo, neoplatí, neoplatí. Vidíš, môžeš hovoriť, čo chceš. Máme tu sľúbených 8 mld. z fondu obnovy a oni hovoria, že nebudú mať peniaze. Minister povedal jasne, že 2022 tá krivka už bude rásť. Ale nie, tu koaličný poslanec Žiak vie viacej a hovorí, že 2024. Tak mali by ho vymeniť za ministra financií a dať pána Žiaka, keď máme takého odborníka, ako je Žiak, medzi nami na financie, načo potom máme ministra financií? (Reakcie z pléna.)
23. schôdza NR SR - 4.deň - A. dopoludnia
Dátum: 2021-01-29
Poslanec: Suja, Miroslav (-)
Druh vystúpenia: Vystúpenie s faktickou poznámkou

179. Ďakujem za slovo. Pán poslanec Žiak, ja na rozdiel od vás každý mesiac z účtu, ktoré môžem zdokladovať, posielam 750 euro na sociálny fond, ktorý sa prerozdeľuje ľuďom, ktorí to potrebujú, a ja o tom nerozhodujem alebo veľmi málo. Každý mesiac 750 eur. Okrem toho môžem dokladovať, že každý mesiac od 500 do 1 000 euro rozdám dobrovoľným hasičom, škôlkam, deťom v núdzi a podobne. Na rozdiel od vás, pán Žiak, ja toto každý mesiac robím. Takže z vašej strany takýto útok je útok chudáka, ktorý nestojí ani za zmienku. Pán Žiak, vy hovoríte, že toto nebude na rok, že to bude na viac, takto zle. Ale to si protirečíte s vašimi vládnymi kolegami! Však vláda hovorí, že rast hospodársky bude narastať, že porastie v nasledujúcich rokoch, že je toto dokonalá vláda, nám to zabezpečí, a vy teraz hovoríte, že nie, že pôjde dole. Tak sa dohodnite s premiérom Matovičom a s ministrami, či budeme rásť a táto vláda to zabezpečí, alebo, ako vy hovoríte, bude ešte horšie. Lebo v roku 2022 nám tu už sľubujete také veci, že budeme tu ako nové Švajčiarsko, ako Mečiar niekedy povedal. Mne niekedy pripadá, pán Žiak, že vy ste raz vo svojich vystúpeniach na strane vládnej koalícii a potom zabijete nejakú sprostosť ako opozičný poslanec úplne posledného zrna, ktorý nevie, o čom sa hovorí. Však vaši sami predstavitelia, kolegovia hovoria, že ako sa ideme mať dobre, a vy ich teraz takto torpédujete. Pán Žiak, skúste najprv porozmýšľať a mal by ísť mozog skôr ako ústa. Lebo kým vám budú ústa chodiť rýchlejšie ako mozog, tak budete tu za nesvojprávneho.
23. schôdza NR SR - 4.deň - A. dopoludnia
Dátum: 2021-01-29
Poslanec: Suja, Miroslav (-)
Druh vystúpenia: Vystúpenie v rozprave

171. Ďakujem za slovo, pán podpredseda. Vážení kolegovia, kolegyne, ak chceme byť aspoň trošku súcitiaci, lojálni voči občanom Slovenskej republiky, tak návrh tohto zákona by sme mali podporiť. Lebo tváriť sa, že nám záleží na ňom, a my tu brať 4,5-tisíc a viac je dosť farizejské z našej strany. Nečudujem sa pánovi Žiakovi, však SaS-ka je nervózna, vybuchol, bojí sa, že by prišiel o tých 4,5-tisíc. Ale už jemu a podobným jeho kolegom, hlavne Jožkovi Pročkovi a niektorým predsedom výborov, ktorí tu teraz momentálne nie sú, nevadí napádať konkrétne napríklad mňa, že keď som vystupoval, že to je len farizejstvo a že nechcem podporiť ten zákon, aby som neprišiel o 500 euro. Keď som navrhol v procedurálnom a písomne dal, aby sme ho stiahli o 1 000, aby som to vyvrátil, lebo mne nejde o tých 1 000 euro, tak váš predsedajúci v tom čase nedal o tom ani hlasovať. Dobre, možno legislatívne to nebolo správne, ale teraz, vážení kolegovia v koalícii, teraz môžete dokázať, keď je to legislatívne správne, že to podporíte, tento zákon, a zahlasujete zaň. Lebo tu sa vyhovárať, že nám klesnú platy. Ako, pán Žiak, ale to je len na rok, to je čisté farizejstvo a alibizmus z vašej strany! Takže nad týmto by som sa zamyslel a porozmýšľal, keď budem hlasovať. A, vážení kolegovia, Igor Matovič tu behal, Igor Matovič tu behal s tým, že chceme, v tom čase, že chcel, aby sa znížili platy poslancov. Váš predseda vlády! Tak ho teraz vyzývam, nech sa postará, aby vládni poslanci naplnili tento jeho záväzok. Toto sú jeho slová! Tak ho naplňte a podporte to, čo sa zaviazal váš predseda vlády! Lebo toto, čo tu predvádzate, a útoky, že mal by sa niekto vzdať alebo nemal by sa vzdať, neviete dôvody, neviete dôvody, prečo sa to stalo. Pán Benčík hovorí nejaké čísla. Tie čísla možno sú, možno sú nejaké iné, ale to je na osobnú debatu. Ale toto, čo vy tu predvádzate, aby ste obhájili to, že si nechcete znížiť platy, útokmi na niekoho iného, to je farizejstvo z vašej strany. A neviete to nijak vyvrátiť len tým, že sa smejete ako z pomocnej školy, a to teraz som nechcel uraziť tie deti v pomocnej škole, pán Žiak. Takže teraz máte jedinečnú možnosť splniť sľuby vášho predsedu vlády a ak aj nie všetci koaliční poslanci, tak dúfam, že aspoň tú hrdosť budú mať poslanci OĽANO a budú stáť za výrokmi svojho predsedu. Ďakujem.
23. schôdza NR SR - 4.deň - A. dopoludnia
Dátum: 2021-01-29
Poslanec: Suja, Miroslav (-)
Druh vystúpenia: Vystúpenie s faktickou poznámkou

161. Ďakujem za slovo. Miňo, ďakujem za tvoj veľmi dobrý prejav, ktorým si vlastne všetko vystihol. A vidno to aj na tých úbohých útokoch na tvoj prejav ľudí, a nechcem ich ja nejako urážať, nestojí mi to za to, ale keby vedeli aspoň trošku alebo sa vyznali, tak by počúvali predtým, čo povedal Maťo Beluský, že to je len na jeden rok. Preto ja rozumiem tomu prejavu a pre kolegov, ktorí nepochopili tvoj prejav, to je na dlhšie obdobie toto, tento zákon, aby bol prijatý, nie na jeden rok. To znamená, že vyhovárať sa teraz členmi vládnej koalície a členmi a poslancov vládnej koalícii, že automaticky nám budú znížené platy, tak to je riadne pokrytecké, lebo tieto platy, ako povedal Maťo Beluský, budú len znížené na jeden rok. Takže, páni, na toto sa nevyhovárajte! A ešte raz, ďakujem za tvoj prejav.
23. schôdza NR SR - 4.deň - A. dopoludnia
Dátum: 2021-01-29
Poslanec: Suja, Miroslav (-)
Druh vystúpenia: Vystúpenie s faktickou poznámkou

139. Ďakujem za slovo, pán podpredseda. Ďakujem svojmu bývalému kolegovi za perfektný prednes a myslím si, že tuná nejde o žiadnu politiku, politikárčenie, ale o dobrú vec. A ja si myslím, že keby sme sa povzniesli nad toto všetko, tak tento zákon musíme podporiť. Ja osobne ho podporím a verím, že prestaneme do zdravia, zdravotníctva a ochrany detí ťahať zákon a takto isto sa zachovajú aj ostatní kolegovia. Maťo, ďakujem za tvoj prednes.
23. schôdza NR SR - 4.deň - A. dopoludnia
Dátum: 2021-01-29
Poslanec: Suja, Miroslav (-)
Druh vystúpenia: Vystúpenie s faktickou poznámkou

91. Ďakujem za slovo. Pán poslanec Lehotský, myslel som v určitých oblastiach. Nemyslel som všade. Myslel som hlavná cesta alebo diaľnica, čo ide popred Tatry, máte krásnu panorámu a neviete sa sústrediť na tie Tatry, lebo tam máte. Ja si myslím, že toto isté vadí aj vám, ak ste Popradčan, ako ste povedali, alebo z toho regiónu. Vy ste hovorili, že spomína... že ste nespomenuli stavebný zákon. Ale viacerí rečníci za tým pultom ten zákon spomínali, dokonca Holého, preto som na to reagoval. To je odpoveď na vás, ako ste reagovali. Ďalej ste hovorili, že sme v nejakom slobodnom štáte. Ale nám stačí, keď do zákona dáme, že toto povolenie má byť prerokované, ja neviem, napríklad v stavebných komisiách na mestských stavebných úradoch, ktoré sú verejné a kto bude chcieť z verejnosti, príde alebo nepríde. Ale takýmto jednoduchým slovom, skôr ako sa schváli tým úradníkom, aby bolo prerokované v stavebnej komisii a zapojme aj verejnosť, aj poslancov. Aj tým minimalizujeme. Tak si myslím, že toto neni zlé riešenie, stačí to tam dať. A ani nezahltíme tú stavebnú komisiu, lebo tých bilbordov sa v tých obciach a mestách toľko za ten rok neprerokúva. A myslím, že to bude transparentnejšie. A, pán poslanec Borguľa, už rok počúvame tieto výhovorky. Už rok. Keby ste to povedali, ja neviem, po troch mesiacoch vašej vlády alebo po štyroch, ale v iných krajinách, kde sa vláda zmenila, tak už po roku riadne fachčia, prijímajú perfektné zákony. A my po roku sa tu ideme stále vyhovárať. Myslím si, že už by sme mali s tým prestať. Ďakujem.
23. schôdza NR SR - 4.deň - A. dopoludnia
Dátum: 2021-01-29
Poslanec: Suja, Miroslav (-)
Druh vystúpenia: Vystúpenie s faktickou poznámkou

55. Ďakujem za slovo. Ďakujem za vysvetlenie, pani poslankyňa, aj ďakujem všetkým, čo na mňa reagovali. Ja by som len ešte k jednému, len Jaro odišiel, že ja som bol dlhé roky, viac ako desať rokov v predsedníctve Strany zelených, v republikovej rade krajským predsedom, to znamená, že aj ochranou životného prostredia sa zaoberám veľmi dlho a si myslím, že pri tej akcii, ktorá je teraz, že klimatická núdza, ktorý pojem ani nepoznáme, nejde o zdravý sedliacky rozum. To znamená, v tomto máme s Jarom opačné názory, ak si on myslí, že pri klimatickej núdzi, alebo vy si myslíte, že je to zdravý sedliacky rozum, páni kolegovia, tu nejde o zdravý sedliacky rozum. A ja sa prvý budem biť za zdravé životné prostredie, ale tu by sme mali byť opatrní a ja si myslím, že k tomu sa vrátim, malo by to byť prerokované, tak sa nechcem k tomu viacej vracať. A čo sa týka tých majiteľov, ja by som len, len ešte potom môžme aj osobne? Že či bude musieť byť, to som chcel vedieť, každý z tých vlastníkov oslovený a súhlasiť alebo nie podľa tohto nového zákona. Každý, hej? Ďakujem. Máte moju odporu.
23. schôdza NR SR - 4.deň - A. dopoludnia
Dátum: 2021-01-29
Poslanec: Suja, Miroslav (-)
Druh vystúpenia: Vystúpenie s faktickou poznámkou

39. Ďakujem za slovo. Pani poslankyňa, ja by som sa chcel spýtať len dve veci, či ste tento zákon prerokovali s nejakými vlastníkmi alebo zástupcami vlastníkov pozemkov alebo aspoň s niektorými, aký majú k tomu názor, a takisto s prenajímateľmi, lebo vlastne, tu vlastne neprebehlo klasické medzirezortné pripomienkové konanie, keď je to poslanecký návrh, že akú máme spätnú väzbu z jednej a z druhej strany. Mňa by to zaujímalo zatiaľ, kým vystúpim v rozprave. Ďakujem.
23. schôdza NR SR - 3.deň - B. popoludní
Dátum: 2021-01-28
Poslanec: Suja, Miroslav (-)
Druh vystúpenia: Vystúpenie s faktickou poznámkou

269. Ďakujem. Ako som povedal na začiatku, zákon podporíme, je dobrý, len, pán poslanec Svrček, nie, tá matematika, ste hovorili, že tam štát niečo míňa, ľudia míňajú, ale štát podľa mňa na tomto neprerába absolútne nič, lebo ak ste hovorili, štát platí nejakých 6 euro za značku, ľudia platia 33 euro, keď je v okrese, 66 keď je mimo, pri 400-tisíc značkách, keď dáme 66, je 26 mil., keď dáme v okrese 13 mil., tak je to riadny nepomer, takže štát nie že prerába, zarába. Hej? Takže ja si myslím, že je to tak. Opravte ma, ak sa mýlim, ale som rád, že týmto ušetríme toľko peňazí ľuďom, lebo 26 mil. alebo prípadne nejakých, ja neviem, koeficient z toho vlastne ostane a minie sa na iné veci a podporíme ekonomiku, a nie podporíme znečistenie životného prostredia a podobne.
23. schôdza NR SR - 3.deň - B. popoludní
Dátum: 2021-01-28
Poslanec: Suja, Miroslav (-)
Druh vystúpenia: Vystúpenie s faktickou poznámkou

251. Ďakujem za slovo, pán podpredseda. Rado, poznáme sa dlhé roky, tak nevezmi to zle (povedané so smiechom), ale ďakujem za historické okienko aj za to, že sme sa dozvedeli, že keď máš nejakú značku v Dubaji, tak niečo znamenáš, aj koľko stála najdrahšia značka a modrý krúžok, nálepka vo Francúzsku, v Anglicku dražby, ale neviem, čo to malo s týmto spoločné. Dosť je pokročilý čas, ja si myslím, že niekedy treba k veci, veď vy ste vraj takí pragmatickí, všetko k veci, máte to v DNA. Jednu dobrú vec, čo si povedal pre mňa, ako to zaujímavé veci áno, ale dobrú alebo k tomuto zákonu bola tá sezónna značka. To si myslím, že bola fakt dobrá vec, možno by stačil aj nejaký pozmeňovák, už keď si s tým vyšiel, a alebo predkladateľov. To je fakt dobrá vec. To, čo si potom spomenul, že vo viacerých štátoch sa to vôbec nevedie na polícii. Áno, ja si myslím tiež, že značky by mali ísť pod okresný úrad a takisto aj doklady by mali ísť pod okresné úrady, aj tak to spadá pod ministerstvo vnútra, ale mohli by to robiť civilní pracovníci a nemusela by byť s týmto zaťažená polícia. V tomto máš pravdu, ale tiež sa to netýka asi tohto zákona. Takže ďakujem za historický výklad, sme múdrejší, ale myslím, od 18.30 hod. by som dokázal do 18.39 hod. počúvať aj niečo iné. Ďakujem.